Rematáu'l conflictu, el coleutivu nun se llibró de la represión franquista y siguió pagando les consecuencies de los sucesos de 1934. Envalórase qu'unos 120 vecinos de Barruelo, Brañosera, Orbó y Vallina de Orbó fueron asesinaos mientres esti periodu. Según l'historiador Pablo García Colmenares, «la comunidá minera veríase obligada a soportar, hasta los años sesenta, la nueva situación de sometimientu y control».